L'Ajuntament de Sagunt col·loca uns vinils en establiments locals per a controlar l'aforament i assegurar la distància interpersonal de seguretat
26 de maig 2020

![](/media/3syhhhck/48c_vinilos_seguridad_covid19-3.jpg)  

La Regidoria de Turisme, en coordinació amb les delegacions de Promoció Econòmica i de Comerç i Mercats de l'Ajuntament de Sagunt, han treballat en un projecte de visibilització i senyalització de seguretat. Estes mesures van dirigides tant als establiments d'hostaleria i restauració com als comerços.

  

L'objectiu d'este projecte, segons han explicat les regidores de les tres delegacions, és unificar les mesures de seguretat i protocols a aplicar en tots estos establiments que segons ha manifestat la regidora de Comerç i Mercats, Gloria Parra, s'han treballat en els diferents consells i fòrums davall les recomanacions que establixen les administracions sanitàries del Govern d'Espanya i de la Generalitat Valenciana. En esta etapa especialment complicada és important transmetre una imatge de seguretat i confiança tant a la població local com a totes aquelles persones que ens visiten.

  

Es tracta d'una imatge vinilada que s'ha començat a col·locar hui en bars, restaurants i comerços per a facilitar el control d'aforament en els accessos als establiments. D'altra banda, es realitzarà el lliurament i repartiment de cartelleria per a contribuir a informar la ciutadania i visitants, sobre les mesures a complir amb ajuda de tots i totes. És important que es respecten estes normes, per a facilitar els servicis i la tranquil·litat tant d'empleats i empleades com de consumidors i consumidores.

  

L'alcalde de Sagunt, Darío Moreno, ha manifestat que este projecte d'homogeneïtzació i senyalització única «**aporta un gra d'arena més a la reactivació de l'economia i se suma a la imatge en positiu d'una ciutat segura**». A més, el primer edil coincidix amb les delegades de Turisme, Natalia Antonino; de Comerç i Mercats, Gloria Parra, i de Promoció Econòmica, María José Carrera, que esta iniciativa projecta un missatge d'unitat dels comerços, l'hostaleria i la clientela que remen cap a la mateixa direcció quant a la seguretat sanitària es referix.

  

  

![](/media/actualidad/PublishingImages/Mayo 2020/48C_recomendacion comercio v4 (1)[18826]_page-0001.jpg)![](/media/actualidad/PublishingImages/Mayo 2020/48C_recomendacion hosteleros v7 (1)[18827]_page-0001.jpg)  
  

**Els servicis es digitalitzen amb motiu de la situació de crisi sanitària**

Des de Turisme es recorda que s'està ajudant tots aquells establiments que ho sol·liciten a digitalitzar i a generar els codis QR que donaran accés a les seues cartes en format electrònic. Els que ja l'han proporcionada, ho tindran directament integrat en el cartell dissenyat. Si qualsevol empresa local necessita generar este QR pot sol·licitar-ho a través del correu saguntoturismo@gmail.com.

  

A més, des de Turisme també es busca ajudar a seguir esta recomanació que està inclosa en les guies per a la reducció del contagi pel coronavirus SARS-CoV-2 en el sector turístic. La digitalització de la informació és una part important per a la comunicació amb la clientela i facilitar així el servici i comunicació de manera segura.

  

​  

​​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-col-loca-uns-vinils-en-establiments-locals-per-a-controlar-l-aforament-i-assegurar-la-distància-interpersonal-de-seguretat/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-col-loca-uns-vinils-en-establiments-locals-per-a-controlar-l-aforament-i-assegurar-la-distància-interpersonal-de-seguretat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-col-loca-uns-vinils-en-establiments-locals-per-a-controlar-l-aforament-i-assegurar-la-distància-interpersonal-de-seguretat/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-col-loca-uns-vinils-en-establiments-locals-per-a-controlar-l-aforament-i-assegurar-la-distància-interpersonal-de-seguretat/)